Жыванілду Халк

**Жыванілду Віейра дэ Соўза** (), больш вядомы як **Халк** (;  25 ліпеня 1986 году, Кампіна-Грандзі, Бразылія) — бразыльскі футбаліст, нападнік клюбу «Атлетыку Мінэйру» і нацыянальнай зборнай Бразыліі.

## Кар’ера
### Клюбная
Жыванілду Віейра дэ Соўза, больш вядомы як Халк, бо быў празваны так сваім бацькам у дзяцінстве за тое, што вельмі любіў пераймаць аднайменнага пэрсанажу коміксаў, пачаў сваю футбольную кар’еру ў бразыльскай «Віторыі», падпісаўшы кантракт з гэтай камандай у 16 гадоў. У гэтай камандзе футбаліст спачатку выступаў на левым флянзе абароны, затым у паўабароне й толькі потым у нападзе. Першай гульнёй футбаліста стаў таварыскі матч супраць «Флумінэнсі». Дэбютны матч Халка за асноўны склад «Вікторыі», 19 верасьня 2004 году супраць «Інтэрнасьёналу», гэтак і застаўся адзіным афіцыйным, праведзеным футбалістам за клюб.

У лютым 2005 году Жыванілду быў набыты японскім клюбам «Кавасакі Франтале». У Японіі гулец яшчэ двойчы мяняў клюб, стала заігрываючы ў кожным зь іх. 26 ліпеня 2008 году Халк падпісаў чатырохгадовы кантракт з партугальскім «Порту». Сума трансфэра склала 5,5 млн эўра. Партугальскі клюб выкупіў толькі 50% правоў на гульца, астатнімі правамі валодаў клюб з Уругваю «Рэнтыстас» і аргентынская інвэстыцыйная кампанія.

У сэзоне 2010—2011 гадоў Халк стаў найлепшым бамбардзірам чэмпіянату Партугаліі, запісаўшы на свой ​​рахунак 23 мячы, 7 зь якіх правёў з пэнальці; яшчэ 5 галоў бразылец забіў у Лізе Эўропы. Паводле вынікаў сэзону Халк быў прызнаны найлепшым гульцом чэмпіянату Партугаліі. У траўні клюб выкупіў 40% правоў на гульца, якія належалі «Рэнтыстасу» за 13,5 млн эўра й падоўжыў кантракт з футбалістам да 30 чэрвеня 2016 году.

3 верасьня 2012 году Халк перайшоў у «Зэніт». Сума трансфэру склала 40 млн эўра. Паводле інфармацыі RTP і агента футбаліста агульная сума пераходу склала 60 млн, зь якіх 40 млн даставалася «Порту», 9 млн — «Рэнтыстасу», які валодаў 15% трансфэру гульца, 5% сумы атрымаў клюб, які выхаваў гульца, а тыя грошы, што засталіся, то бок больш за 10 млн эўра, — сам футбаліст і ягоны агент.

### Міжнародная
Халк дэбютаваў за нацыянальную зборную Бразыліі 14 лістапада 2009 году ў таварыскім матчы супраць зборнай Ангельшчыны ў Досе, калі паўднёваамэрыканскія гульцы атрымалі перамогу зь лікам 1:0. 26 траўня 2012 году ён забіў свае першыя два галы за зборную ў пераожным матчы супраць зборнай Даніі (3:1).

## Дасягненьні
**«Порту»**:
* Чэмпіён Партугаліі: 2009, 2011, 2012, 2013
* Уладальнік Кубка Партугаліі: 2009, 2010, 2011
* Уладальнік Супэркубка Партугаліі: 2009, 2010, 2011
* Пераможца Лігі Эўропы: 2011

**«Зэніт»**:
* Чэмпіён Расеі: 2015
* Уладальнік Кубка Расеі: 2016
* Уладальнік Супэркубка Расеі: 2015

**«Шанхай СІПГ»**:
* Чэмпіён Кітаю: 2018
* Уладальнік Супэркубка Кітаю: 2019

**«Атлетыку Мінэйру»**:
* Чэмпіён Бразыліі: 2021
* Уладальнік Кубка Бразыліі: 2021
* Чэмпіён штату Мінас-Жэрайс: 2021, 2022, 2023, 2024, 2025
* Уладальнік Супэркубка Бразыліі: 2022

## Крыніцы

## Вонкавыя спасылкі
* Профіль на афіцыйным сайце ФК «Зэніт»
* Статыстыка на сайце National Football Teams
* Профіль на сайце transfermarkt.de
* Статыстыка на сайце Zerozero
* Статыстыка на сайце ForaDeJogo
* Профіль на сайце PortuGOAL

Катэгорыя:Бразыльскія футбалісты
Катэгорыя:Бразыльскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Катэгорыя:Прызэры летніх Алімпійскіх гульняў 2012 году